ਮੁਗਧਾ ਚਾਫੇਕਰ
ਮੁਗਧਾ ਚਾਫੇਕਰ ਇੱਕ ਭਾਰਤੀ ਟੈਲੀਵਿਜ਼ਨ ਅਤੇ ਫ਼ਿਲਮ ਅਦਾਕਾਰਾ ਹੈ। ਮੁੱਖ ਤੌਰ 'ਤੇ ਹਿੰਦੀ -ਭਾਸ਼ਾ ਦੇ ਟੈਲੀਵਿਜ਼ਨ ਸ਼ੋਅ ਦੇ ਨਾਲ-ਨਾਲ ਕੁਝ ਮਰਾਠੀ -ਭਾਸ਼ਾ ਦੇ ਟੀਵੀ ਸ਼ੋਅ ਅਤੇ ਫ਼ਿਲਮਾਂ ਵਿੱਚ ਕੰਮ ਕਰਦੀ ਹੈ। ਚਾਫੇਕਰ ਨੇ 2006 ਵਿੱਚ ਕੀ ਮੁਝਸੇ ਦੋਸਤੀ ਕਰੋਗੇ ਨਾਲ ਇੱਕ ਬਾਲਗ ਕਲਾਕਾਰ ਦੇ ਰੂਪ ਵਿੱਚ ਆਪਣੀ ਟੈਲੀਵਿਜ਼ਨ ਸ਼ੁਰੂਆਤ ਕੀਤੀ। ਸਟਾਰ ਪਲੱਸ ਦੇ ਸੀਰੀਅਲ ਧਰਤੀ ਕਾ ਵੀਰ ਯੋਧਾ ਪ੍ਰਿਥਵੀਰਾਜ ਚੌਹਾਨ ਵਿੱਚ ਰਾਜਕੁਮਾਰੀ ਸੰਯੋਗਿਤਾ ਦੇ ਰੂਪ ਨੂੰ ਨਿਭਾਉਦਿਆਂ ਆਪਣੀ ਅਦਾਕਾਰੀ ਵੱਲ ਧਿਆਨ ਖਿੱਚਿਆ। ਉਹ ਦ ਸਾਈਲੈਂਸ ਵਿੱਚ ਵੀ ਨਜ਼ਰ ਆਈ ਸੀ। ਵਰਤਮਾਨ ਵਿੱਚ, ਉਹ ਜ਼ੀ ਟੀਵੀ ਦੇ ਸ਼ੋਅ ਕੁਮਕੁਮ ਭਾਗਿਆ ਵਿੱਚ ਦਿਖਾਈ ਦਿੰਦੀ ਹੈ ਜਿੱਥੇ ਉਹ ਪ੍ਰਾਚੀ ਅਰੋੜਾ ਦੇ ਕਿਰਦਾਰ ਲਈ ਮਸ਼ਹੂਰ ਹੈ।